Klipkerk Gemeente Bloemfontein - Werkskepping
Werkskepping: Visie en Missie
Om werksbehoeftiges te ondersteun deur;
netwerk-geleenthede te skep
opstel en byhou van 'n interaktiewe databasis van beskikbare dienste en die bemarking daarvan
opleiding te verskaf (bv. handvaardighede)
vir elkeen die lig, liefde en leiding wat ons God ons gee, te laat beleef
werk- en beroepsvoorbereiding
behulpsaam te wees met opstel en verspreiding van CV's
Op wie is dit gerig?
Individue wat hul huidige posisie wil verbeter
Gebied, metode, tegnieke en middele
Eerstens wil ons die behoeftes probeer vervul in die gemeente, maar omdat werkgeleenthede nie beperk is tot die gemeentegrense nie, sal die hele Bloemfontein-distrik en omliggende omgewing betrokke wees.
Opleidingsgeleenthede word beplan in die vorm van werkwinkels, individuele sessies en sosiale-netwerkgeleenthede deur die betrokkenheid van kundiges op verskeie gebiede.
Wat gedoen moet word om bogenoemde te verwesenlik
Navorsing en behoeftebepaling
Kundiges te betrek (naaldwerksters, huishoudkundiges, verpleegkundiges, ens.)
Taakgroepe saam te stel om mense 'markgereed' te kry
Bemarking van dienste wat beskikbaar is
Werksgroepe saam te stel uit mense wat oor dieselfde vaardighede beskik, wat omgeskakel kan word in selfonderhoudende projekte, bv. Naaldwerkgroepe, houtwerkgroepe, nutsmangroepe, 'kleinboer-groepe', ensovoorts.
Lys van voordele van die projek
Bewusmakingsproses dat ons God geleenthede daarstel wat gebruik kan word, dat alles moontlik is deur Hom en dat Hy altyd voorsien.
Armoede te verminder
Gemeenskap wat kan bydrae tot 'n suksesvolle toekoms
Nadele as dit nie bereik word nie
Nadele is minimaal, aangesien alle opleiding, werksessies en bemarking net tot voordeel van alle betrokkenes kan wees, hoewel daar nie te hoë verwagtings geskep moet word rakende vinnige oplossings nie. Dit is slegs die begin van groot dinge en die databasis beskikbaar gaan nie altyd eerste aan almal se behoeftes voldoen nie. Geduld en samewerking van die gemeenskap is uiteraard van die grootste belang.
Om so gou moontlik kundiges en bereidwilliges te betrek wat 'n gratis diens kan lewer en hul kundigheid kan deel
Beskikbare perseel en fondse vir opleiding, materiaal, toerusting, ens.
Geestelike en bemoedigende ondersteuning aan behoeftiges
Sorg vir kinders (kleuters en skoolgaande), om sodoende ouers in 'n posisie te plaas om werk te soek
Mikpunte en Mikpuntvereistes
Om met alle behoeftiges te ontmoet en met behoefte bepalings te begin
Tot op datum behaal - gereelde kontak met individue op alimentasielys asook mense wat ons kontak om behulpsaam te wees met die soek van werk - faks, e-pos en kontak daagliks moontlike werkgeleenthede beskikbaar in koerante en internet-advertensies.
Bemarking en netwerk-geleenthede rondom dienste wat beskikbaar is
Soms in kerkblaadjie en addisionele advertensies (voorsien pamflette en besigheidskaartjies aan entrepreneurs) - benodig baie meer blootstelling
Geestelike leiding en Motivering:
Bybelstudie-/sel-/ saambid-groepe onder behoeftiges.
Geestelike leiding en motivering in groeps- en individuele verband is van groot belang en daar is 'n baie groot leemte op die oomblik. Het tweeweekliks op Saterdae probeer (2008), maar nou slegs op kospakkie- oggende. Volgehoue ondersteuning en noue kontak is nodig vir meer suksesverhale.
Skep van Nie-Winsgewende Organisasie:
The Klipkerk Community- Based Work Creation Centre - Kan nou wettiglik aansoek doen vir fondse by bv. Lotto en IDC
Organisasie is geregistreer. Benodig mede-bestuurslede asook rekenpligtige amptenaar om betrokke te raak om maksimum voordeel uit daarstel van organisasie te verkry.
Solidariteit - kan behulpsaam wees met onder meer beurse (Helpende Hand Fonds)
Vrystaat Nasorgsentrum - kan behulpsaam wees met opleiding in houtwerk, pottebakkery, soet-en-sout-gebak, naaldwerk, asook projekwerk.
Organisasies en kundige individue wat behulpsaam kan wees met opleidingskursusse en handvaardighede (Graad 12, basiese administrasie, houtwerk, naaldwerk, finansiële beplanning, rekenaar, kreatiewe insae, ens).
Sielkundige en geestelike berading, asook hulp met persoonlike probleme
Toesighouers (vrywilligers uit gemeente) by die werkswinkel
Hulp met programme (ontspanning / middagstudie / onderrig) vir kinders van ouers wat dit nie kan bekostig. Stel weer die ouers in staat om voltyds werk te aanvaar, sonder kommer (geldelik en geestelik) oor sorg vir kinders.
Sondagskoolklaskamer is beskikbaar - benodig onder andere;
Materiaal en werksinstrumente word benodig, byvoorbeeld;
naaimasjiene, breimasjiene, gereedskap vir die vervaardiging van ‘arts & crafts', houtwerk, staalwerke, en so meer.
Afsetgebiede vir van die artikels is reeds gevind, projekte in samewerking met die nasorgsentrum is reeds op die tafel gesit asook projekte met die verkoop van verskillende kosprodukte is reeds aanmekaar gesit.
Kennis en vaardigheid wat nodig is;
Kennis en vaardighede word benodig, onder meer vir naaldwerk, herstel van klere, ‘arts and crafts', maak van handige gebruiksartikels vir huishouding of persoon. Opleiding in huishoudelik begroting, gesonde leefstyl, ‘ekonomiese' kosmaakmetodes ens.